Document ID: 32011R1234

REGULAMENTUL DE PUNERE ÎN APLICARE (UE) NR. 1234/2011 AL COMISIEI
din 23 noiembrie 2011
de modificare a Regulamentului (UE) nr. 1245/2010 privind deschiderea contingentelor tarifare din Uniune pentru anul 2011 pentru ovine și caprine și pentru carnea de oaie și de capră
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (1), în special articolul 144 alineatul (1) și articolul 148, coroborate cu articolul 4,
întrucât:
(1)
Regulamentul (CE) nr. 1245/2010 al Comisiei (2) prevede deschiderea de contingente tarifare în Uniune pentru importul de ovine și caprine și pentru importul de carne de oaie și de capră, pentru perioada cuprinsă între 1 ianuarie și 31 decembrie 2011.
(2)
Acordul sub forma unui schimb de scrisori între Uniunea Europeană și Australia în temeiul articolului XXIV alineatul (6) și al articolului XXVIII din Acordul General pentru Tarife și Comerț (GATT) 1994 referitor la modificarea concesiilor din listele de angajamente ale Republicii Bulgaria și ale României în cadrul procesului de aderare a acestora la Uniunea Europeană (3) (denumit în continuare „acordul”), aprobat prin Decizia 2011/768/UE a Consiliului (4), prevede acordarea pentru Australia a unui contingent tarifar anual suplimentar pentru o cantitate de 400 de tone (greutate carcasă), care trebuie să se adauge la cantitatea disponibilă pentru 2011 în conformitate cu Regulamentul (UE) nr. 1245/2010.
(3)
Prin urmare, Regulamentul (UE) nr. 1245/2010 trebuie modificat în consecință.
(4)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
În anexa la Regulamentul (UE) nr. 1245/2010, rândul referitor la Australia se înlocuiește cu următorul rând:
„-
09.2105
09.2106
09.2012
Australia
19 186”
Articolul 2
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 decembrie 2011.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 noiembrie 2011.

Labels: 3
17
18
6